Brisinga
Store norske leksikon,Biologi,Dyreriket,Pigghuder,Sjøstjerner,Brisingida,Brisingidae
Brisinga er en pigghudslekt i klassen sjøstjerner med mange, opp til 40 centimeter lange armer, som er skarpt avgrenset mot den lille, runde skiven. Dyrene viser en påfallende ytre likhet med slangestjerner. Slekten hører til egen orden av sjøstjerner.
To arter av slekten er kjent fra store havdyp ved Norges kyst i Atlanterhavet. Den ene arten, Brisinga endecacnemos, ble først funnet av P. Chr. Asbjørnsen i 1853 i Hardangerfjorden, i et dyp på 380 meter. Han ga slekten navn etter Frøyas smykke (Brísingamen). Denne arten har elleve lange, gule armer, og det største eksemplaret han fant var 70 centimeter i diameter.Den andre arten, Brisinga coronata, ble funnet av Georg Ossian Sars i 1868 ved Skrova i Lofoten, på et dyp av 600 meter. Les mer i Store norske leksikon pigghuder